CELEX: 62011TN0009
Language: da
Date: 2011-01-06 00:00:00
Title: Sag T-9/11: Sag anlagt den 6. januar 2011 — Air Canada mod Kommissionen

5.3.2011   
            
            
               DA
            
            
               Den Europæiske Unions Tidende
            
            
               C 72/25
            
         Sag anlagt den 6. januar 2011 — Air Canada mod Kommissionen
   (Sag T-9/11)
   2011/C 72/42
   Processprog: engelsk
   
      Parter
   
   
      Sagsøger: Air Canada (Saint Laurent, Canada) (ved solicitors J. Pheasant og T. Capel)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Beslutningen, herunder artikel 2 og 3 annulleres, eller subsidiært annulleres dele af beslutningen i henhold til artikel 263 TEUF.
            
         
               —
            
            
               Den pålagte bøde annulleres, subsidiært nedsættes bøden, herunder nedsættelse af bøden til nul i henhold til artikel 261 TEUF.
            
         
               —
            
            
               Kommissionen tilpligtes at træffe alle foranstaltninger, der er nødvendige til opfyldelse af Rettens dom i henhold til artikel 266 TEUF, og
            
         
               —
            
            
               Kommissionen tilpligtes at betale Air Canadas omkostninger i forbindelse med denne stævning og alle efterfølgende stadier i denne sag
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren påberåbt sig seks anbringender:
   
               1)
            
            
               Det første anbringende vedrører en tilsidesættelse af sagsøgerens ret til forsvar, idet Kommissionen ændrede sagen væsentligt fra tidspunktet for klagepunktsmeddelelsen, indtil beslutningen blev vedtaget, og dermed baserede sin beslutning på nye faktiske omstændigheder og en ny retlig vurdering, hvori sagsøgeren ikke fik lejlighed til at blive hørt.
            
         
               2)
            
            
               Ifølge det andet anbringende
               
                           —
                        
                        
                           er beslutningen baseret på uanvendelige beviser, idet det bevismateriale, som Kommissionen støtter sig på i sin beslutning vedrørende sagsøgeren, skal afvises, ligesom.
                        
                     
                           —
                        
                        
                           Kommissionen har tilsidesat det EU-retlige ligebehandlingsprincip og ikke stillet korrekte beviskrav i henhold til EU-retten, idet den har bibeholdt visse beviser mod sagsøgeren, men anset det samme eller næsten samme bevismateriale for utilstrækkeligt til at bevise en overtrædelse i forhold til visse andre adressater for klagepunktsmeddelelsen og ikke har taget hensyn til sagsøgerens faktuelle rettelser og præciseringer.
                        
                     
         
               3)
            
            
               Ifølge det tredje anbringende har sagsøgeren ikke deltaget i nogen overtrædelse, da:
               
                           —
                        
                        
                           det ikke fremgår af artikel 2 og 3 i den dispositive del af beslutningen, at sagsøgeren har deltaget i den sammenhængende og vedvarende overtrædelse, der er beskrevet i begrundelsen,
                        
                     
                           —
                        
                        
                           Kommissionen ikke opfylder de relevante retlige betingelser i henhold til artikel 101, stk. 1, TEUF, og gældende retspraksis for at pålægge sagsøgeren ansvaret for en sammenhængende og vedvarende overtrædelse, og
                        
                     
                           —
                        
                        
                           beslutningen ikke — på baggrund af de beviser, som Kommissionen i henhold til det andet anbringende lovligt kan lægge til grund for sin fornyede vurdering af de klagepunkter, der rettes mod sagsøgeren — godtgør, at sagsøgeren har gjort sig skyldig i et retsbrud.
                        
                     
         
               4)
            
            
               Det fjerde anbringende vedrører den manglende afgrænsning eller alternativt manglende korrekte afgrænsning af det relevante marked i strid med de gældende retlige forpligtelser, der er fastslået i EU's retspraksis, og navnlig i strid med retssikkerhedsprincippet og proportionalitetsprincippet.
            
         
               5)
            
            
               Ifølge det femte anbringende skal bøden annulleres i sin helhed eller alternativt nedsættes betydeligt (herunder til nul) på grundlag af de øvrige anbringender og Kommissionens manglende anvendelse af det EU-retlige ligebehandlingsprincip ved bødefastsættelsen.
            
         
               6)
            
            
               Det sjette anbringende vedrører manglende begrundelse i strid med begrundelsespligten i henhold til artikel 296 TEUF.